text: বিশাখাপত্তনম শ্রেণি (প্রজেক্ট ১৫ বি) ভারতীয় নৌবাহিনীর জন্য বর্তমানে একটি নির্মাণাধীন স্টিলথ গাইডেড ক্ষেপণাস্ত্র ডেস্ট্রয়ার শ্রেণি। এই শ্রেণিতে ভারতের মাজাগাঁও ডক লিমিটেড (এমডিএল) নির্মিত বিশাখাপত্তনম, মার্মাগাঁও, ইম্ফল ও পোরবন্দর নামের চারটি জাহাজ রয়েছে এবং এগুলি ভারতীয় নৌবাহিনী দ্বারা পরিচালিত বৃহত্তম ডেস্ট্রয়ার হবে।
  
  ডেস্ট্রয়ারগুলি কলকাতা-শ্রেণীর উন্নত সংস্করণ (প্রজেক্ট ১৫এ) এবং বর্ধিত স্টিলথ বৈশিষ্ট্যগুলি উপস্থাপন করবে। প্রথম জাহাজটি ২০২১ সালে পরিষেবায় প্রবেশ করবে বলে আশা করা হচ্ছে।
  
  উন্নয়ন
   
  পূর্বের প্রকল্প ১৫এ কলকাতা-শ্রেণীর ডেস্ট্রয়ারগুলিকে সুরক্ষা বিষয়ক মন্ত্রিসভা কমিটি দ্বারা ২০১১ সালের জানুয়ারি মাসে অনুসরণীয় শ্রেণি হিসাবে অনুমোদিত করা হয়। অনুসরণকারী শ্রেণির উদ্দেশ্যটি ছিল পূর্ববর্তী শ্রেণীর মতো একই কাঠামো ধরে রাখা, কিন্তু উপরিকাঠামোতে উল্লেখযোগ্য পরিবর্তনগুলি অন্তর্ভুক্ত করা এবং জাহাজের স্টিলথ বৈশিষ্ট্যগুলি উন্নত করা। প্রকল্প ১৫বি এর অধীনে ₹২৯,৩৪০ কোটি (৪ বিলিয়ন মার্কিন ডলার) টাকা ব্যয় মোট চারটি ডেস্ট্রয়ারের আবেদন করা হয়।  তবে ২০২০ সালের জানুয়ারিতে প্রকাশ করা হয় অস্ত্র এবং সেন্সর প্যাকেজ সহ সামগ্রিক ব্যয় প্রায় ₹৩৫,৮০০ কোটি (৫ বিলিয়ন মার্কিন ডলার) টাকা।
  
  নির্মাণ
  শ্রেণিটির নির্মাণ কাজ ২০১৩ সালে শুরু হয় এবং প্রথম জাহাজটির তলি বা তলদেশ ২০১৩ সালের অক্টোবরে স্থাপন করা হয়। শ্রেণিটিতে কোনও বড় ধরনের পুনঃ-নকশা তৈরির প্রয়োজন না থাকায় এর নির্মাণের প্রয়োজনীয় সময় কলকাতা শ্রেণির চেয়ে কম হবে বলে আশা করা হচ্ছে। এই কারণে প্রতিটি যুদ্ধজাহাজের জন্য ১ বিলিয়ন মার্কিন ডলার সাশ্রয় হবে বলে আশা করা হচ্ছে। প্রথম জাহাজটি ২০১৫ সালের ২০ ই এপ্রিল জলে ভাসানো হয় এবং ২০২১ সালের মধ্যে ভারতীয় নৌবাহিনীতে যোগ দেবে বলে আশা করা হচ্ছে। শ্রেণির পরবর্তী জাহাজগুলিকে প্রথম জাহাজকে অনুসরণ করে বার্ষিকভাবে সরবরাহ করা হবে।
  
  শ্রেণিটির জাহাজগুলি
  
  তথ্যসূত্র
  
  বহিঃসংযোগ
  
  বিষয়শ্রেণী:বিশাখাপত্তনম-শ্রেণির ডেস্ট্রয়ার
title: বিশাখাপত্তনম-শ্রেণির ডেস্ট্রয়ার